b'\n_START_ARTICLE_\nSvetovno prvenstvo v veslanju\n_START_PARAGRAPH_\nSvetovno prvenstvo v veslanju je mednarodna regata, ki jo vsako leto organizira Mednarodna vesla\xc5\xa1ka zveza. Svetovno prvenstvo se organizira vsako leto ob koncu poletja (na severni polobli) in traja en teden. V letu pred Olimpijskimi igrami je to osrednji dogodek v vesla\xc5\xa1kem \xc5\xa1portu, saj se ekipe tam kvalificirajo za nastop na naslednjih OI._NEWLINE_Prvo prvenstvo je bilo organizirano v \xc5\xa1vicarskem Lucernu leta 1962. Do leta 1974 je bilo prvenstvo organizirano vsake \xc5\xa1tiri leta, po tem letu pa vsako leto. Istega leta (1974) sta bili dodani dve novi disciplini, tekmovanje za \xc5\xbeenske in kategorija lahkih vesla\xc4\x8dev za mo\xc5\xa1ke. Leta 1985 je bila dodana \xc5\xa1e lahka kategorija za \xc5\xbeenske._NEWLINE_Od leta 1996 je v olimpijskem letu isto\xc4\x8dasno organizirano tudi svetovno mladinsko vesla\xc5\xa1ko prvenstvo._NEWLINE_Leta 2002 so bile uvedene \xc5\xa1e kategorije za vesla\xc4\x8de s telesnimi pomankljivostmi.'